રાજકોટ, તા. ૧૦ :. આજે ઉપરોકત વિગતો આપવા યોજાયેલી પ્રેસ કોન્ફરન્સમાં પોલીસ કમિશ્નર મનોજ અગ્રવાલે જણાવ્યુ હતુ કે, નાર્કોટીકસ બ્યુરોની ટીપ્સના આધારે રાજકોટ પોલીસે યુવાધનને બરબાદ કરતો મોટો નશાકારક ચરસનો જથ્થો ઝડપી લીધો છે. હવે જમ્મુ-કાશ્મીરથી રાજકોટ સુધીનું નેટવર્ક અને રાજકોટમાં તેના વપરાશકારો સુધી નશાકારક પદાર્થ પહોંચાડવાનું લોકલ નેટવર્ક ભેદવા અમે પ્રયાસો કરી રહ્યા છીએ. હરહાલમાં રાજકોટની શાળા-કોલેજ આસપાસ વિદ્યાર્થીઓમાં ધીમા પગલે આ ફેલાય રહેલી આ બદીને ડામવા અમે કટીબદ્ધ છીએ.